**NÁRODNÁ RADA SLOVENSKEJ REPUBLIKY**

**IX. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Návrh*

**ZÁKON**

**z ...... 2025,**

**ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 147/2001 Z. z. o reklame a o zmene a doplnení niektorých zákonov v znení zákona č. 23/2002 Z. z., zákona č. 525/2005 Z. z., zákona č. 282/2006 Z. z., zákona č. 342/2006 Z. z., zákona č. 102/2007 Z. z., zákona č. 648/2007 Z. z., zákona č. 402/2009 Z. z., zákona č. 182/2011 Z. z., zákona č. 362/2011 Z. z., zákona č. 313/2012 Z. z., zákona č. 459/2012 Z. z., zákona č. 102/2014 Z. z., zákona č. 199/2014 Z. z., zákona č. 373/2014 Z. z., zákona č. 412/2015 Z. z., zákona č. 307/2018 Z. z., zákona č. 532/2021 Z. z. a zákona č. 265/2022 Z. z. a zákona č. 108/2024 Z. z. sa mení a dopĺňa takto:

1. Za § 9 sa vkladá § 9a, ktorý vrátane nadpisu znie:

„**§ 9a**

**Reklama propagujúca** **zdravotné výkony**

1. Reklama propagujúca zdravotné výkony19a) je prípustná len v rozsahu tých zdravotných výkonov,
2. pri propagácii ktorých sa používajú iba vedecky overené a vecne správne údaje, a
3. sú uvedené v zozname zdravotných výkonov19b) alebo sú schválené príslušným orgánom Slovenskej republiky alebo Európskou liekovou agentúrou, alebo ktoré odporúča Slovenská lekárska spoločnosť, respektíve jej organizačné zložky, v stanovisku, ktoré je verejnosti dostupné.
4. Reklama propagujúca zdravotné výkony musí byť zostavená tak, aby bolo jednoznačné, že informácia je reklamou. Súčasťou reklamy musia byť informácie o schválení tohto zdravotného výkonu alebo o jeho odporúčaní podľa odseku 1.
5. Za reklamu propagujúcu zdravotné výkony sa považuje aj akákoľvek forma podomového informovania, agitačná činnosť alebo podnecovanie smerujúce k podpore predaja tejto služby.
6. Zakazuje sa reklama propagujúce zdravotné výkony
7. vyvolávajúca dojem zaručenej úspešnosti zdravotného výkonu,
8. narúšajúca integritu pacienta, vrátane novorodencov a rodičiek,
9. odkazujúca nadmerným, hrozivým alebo klamlivým spôsobom na potvrdenie o vyliečení ochorenia prostredníctvom inzerovanej služby, alebo
10. obsahujúca vyobrazenie maloletého dieťaťa, vrátane dojčaťa, tehotnej ženy alebo rodičky alebo taký obrázok alebo údaj, ktoré by mohli idealizovať poskytnutie zdravotného výkonu.
11. Zakazuje sa reklama propagujúca zdravotné výkony, ktoré sú v štádiu klinických štúdií alebo biomedicínskeho výskumu s doposiaľ nepreukázanými pozitívnymi výsledkami v praxi.
12. Poskytovatelia zdravotnej starostlivosti19c) nesmú priamo ani prostredníctvom zmlúv uzavretých s tretími stranami propagovať reklamu, ktorá nespĺňa podmienky uvedené v odseku 1 až 5.

Poznámky pod čiarou k odkazom 19a až 19c znejú:

„19a) § 2 ods. 2 zákona č. 576/2004 Z. z. v znení neskorších predpisov.

19b) § 3 zákona č. 576/2004 Z. z. v znení neskorších predpisov

19c) § 4 zákona č. 578/2004 Z. z. v znení neskorších predpisov“.

1. V § 10 ods. 1 písmeno d) sa za slová „pitných vôd“ vkladajú slová „a propagujúcou zdravotné výkony“.
2. V § 11 ods. 3 písm. c) sa slová „§ 8 ods. 4 a § 9“ nahrádzajú slovami „§ 8 ods. 4, § 9 a § 9a“.

**Čl. II**

Tento zákon nadobúda účinnosť 1. marca 2025.